Sacrosancto et exorabili loco in honore Dei et beatorum apostolorum Petri et Pauli consecrato, in pago Matisconense sito, cui preest domnus Hemardus venerabilis abbas. Igitur ego Hugo, consenciente matre mea Frinzade et fratre meo Gauzberto, dono ad predictum locum res meas, que de paterna hereditate mihi eveniunt. Sunt autem ipse res site in pago Matisconense, in villa Bainas, in agro Maciaco: hoc est vinea Marciliaco, quantum ibi visus sum habere; et in alia villa, que nuncupatur Dombinas, dono alias res: hoc sunt vineæ, campi, prati, silve, aquis aquarumque decursibus, quesitum et ad inquirendum, similiter quantum ibi visus sum habere, et in aliis locis ubicumque visus sum habere, totum ad integrum trado atque transfundo, et post hanc diem quicquid auctores Sancti Petri facere voluerint faciant, sine ullo contradicente. Si quis vero contra hanc donationem venire presumpserit, primitus iram Dei incurrat et sanctorum apostolorum Petri et Pauli, et cui litem intulerit auri libras III componat, et inantea donatio ista firma et stabilis permaneat, cum stipulatione subnixa. Actum Bainas publice. Signum Hugonis, qui donationem istam fieri et firmare rogavit. S. Frinzade. S. Gauzberto. S. Azoni. S. Ranberto. S. Dominico. S. Agledo. S. Stephani. S. Vuilelmi. S. Ansaldi. S. Johanni. Rolandus scripsit in mense junio, anno III regnante Lothario rege.